Galia Cisalpin-a

La Galia Cisalpin-a a l'era ël nòm che ij Roman a l'han dàit a l'àrea geogràfica (apress vnùa 'na provinsa dla Repùblica) ant ël teritori che al dì d'ancheuj a l'é ciamà l'Àuta Italia (ch'a comprend l'Emilia-Romagna, ël Friul, la Liguria, la Lombardìa, ël Piemont, ël Trentin e ël Véneto). Cost'area-sì a l'era abità dai pòpoj Séltich.

El fium Rubicon a marcava ël confín con l'Italia vera e pròpia, e a l'é stàit apress avèj traversà cost fium dël 49 aGC che Giulio Céser, apress avèj conquistà la Galia, a l'ha anandià la guèra sivila an tuta la Repùblica Roman-a, lòn ch'a l'ha mnà a l'istitussion ëd l'Imper Roman.